Rambo szembeszáll az Iszlám Állammal
A Rambo-filmek következõ, egyben utolsó epizódjában az amerikai hõs harcba száll a terrorista módszereirõl elhíresült szervezettel.
Az iraki fegyveres erõk még iráni és amerikai segítséggel sem tudták legyõzni az Iszlám Államot (IÁ), ami azonban nem sikerül egy hadseregnek, sikerülhet a mozivásznon egy embernek: Rambo szembeszáll a szélsõséges dzsihadista szervezettel.
Sylvester Stallone színész-filmrendezõ a San Diegó-i Comic-Con fesztiválon jelentette be, hogy a Rambo-filmek következõ, egyben utolsó epizódjában, amely elõreláthatólag Utolsó vér címmel fog a mozikba kerülni, az amerikai hõs harcba száll a terrorista módszereirõl elhíresült szervezettel.
"Már küldtünk csoportokat terepszemlére Irakba és Szíria egyes részeire, ahol az IÁ legerõsebb bástyái vannak" - mondta Stallone, hozzátéve, együttmûködnek a helyiekkel, hogy minden idõk leghatásosabb és legvalósághûbb Rambo-filmjét készíthessék el.
Rambo korábban harcolt egyebek között Afganisztánban, Vietnamban és az amerikai Washington szövetségi állam egy kis városában is.
A Foreign Policy amerikai hírmagazin megjegyezte, az új Rambo-film témája és helyszíne nem annyira légbõl kapott, mint Stallone bejelentése arról, hogy "felderítõket" küldtek a térségbe. Tavaly novemberre ugyanis már csak a Vörös Félhold segélyszervezet maradt az egyetlen aktív nem kormányzati szervezet az iraki harci övezetben, és az erõszak elmélyülésével az újságírók és egyéb humanitárius csoportok az IÁ által ellenõrzött szíriai területekre is csak nagy nehézségek árán tudnak eljutni, az emberrablások kiterjedt gyakorlata inkább messze elkerülik az országot.
Sylvester Stallone nem mondott további részleteket a készülõ film terveirõl, azt sem tudni, mikorra készülhet el az Utolsó vér. Az azonban ismert, hogy Stallone írja a forgatókönyvet és õ lesz a fõszereplõ is.
film